
Výzva na predloženie ponuky 
(ďalej len „Výzva“)

zákazka  v rámci zriadeného  DNS  Stavebné, remeselné stavebné, vodoinštalačné, kanalizačné, kúrenárske, elektroinštalačné a elektromontážne práce.

Odkaz na DNS: https://josephine.proebiz.com/sk/tender/36815/summary


1.  Identifikácia verejného obstarávateľa
Názov: 		Marianum – Pohrebníctvo mesta Bratislavy 
Sídlo:			Šafárikovo námestie 3, 811 02 Bratislava
IČO: 			17330190
Kontaktná osoba:	Ing. Milan Hamala
E-mail: 		milan.hamala@marianum.sk
(vo@marianum.sk)
Telefón:		+421 905 212 445

2.  Všeobecná špecifikácia predmetu zákazky
Názov zákazky :   
„Odstránenie havarijného stavu – tehlové murivo a železobetónová konštrukcia hradobného a parkanového múru, Bratislava“

Odkaz na zákazku:     https://josephine.proebiz.com/sk/tender/82815/summary
CPV: 
Hlavný slovník:                     
45262600-7 - Rôzne špecializované remeselné stavebné práce

Dodatočný kód CPV:                           
45454000-4 - Obnovovacie práce
45453100-8 - Renovačné práce
90512000-9 - Služby na prepravu odpadu
90513000-6 - Služby na spracovanie a likvidáciu nie nebezpečného odpadu
60000000-8 - Dopravné služby (bez prepravy odpadu)  

Druh:				             práca, služba
Elektronická aukcia:		 Nie
Opis predmetu zákazky  : 
        Predmetom zákazky je odstránenie havarijného stavu tehlového muriva na Vtáčej veže a na malej bašte v rámci hradobného a parkanového múru nachádzajúceho na Staromestkej ulici. Hradobný a parkanový múr v Bratislave, parc. Č. 431, 432,1, 432/2, 433/7, 437/1, 437/9, 443/1, 443/2, 444, 449, 456, 460/1, 460/2, 460/7, 21421, 21422 k.ú. Staré Mesto, BA-N/247 – zvyšky mestského opevnenia je zapísaná v Ústrednom zozname pamiatkového fondu pod evidenčným číslom 2120/7 a nachádza sa v pamiatkovej rezervácii Bratislava.

Vplyvom poveternostných vplyvov a zlého stavu tehlového muriva dochádza uvoľneniu častí tehlového muriva, ktoré pozvoľne padajú na trasu návštevníkov hradieb ako aj na Staromestské ulicu.
Je nevyhnutné odstránenie uvoľnených (deštruovaných) častí tehlového muriva ako aj odstránenie uvoľnenej cementovej malty zo škár  po celom obvode tak na Vtáčej veži ako aj na Malej bašte  i na osteniach otvorov parkánového múru. Následne je potrebné opatriť náter koruny muriva Vtáčej veže, Malej bašty a parkanového muriva tuhoelastickým polyuretánom na trvalú izoláciu proti vode.

V časti Baxovej veži je potrebné sanovať deštruovanú časť železobetónového prekladu, kde odlúpenám krycej vrstvy sa obnažila výstuž.

Realizácia opráv bude prebiehať pod dohľadom Krajského pamiatkového úradu v Bratislave


Preberanie a overovanie poskytovaných služieb, zodpovednosť za vady a zodpovednosť za škodu:
K zásadným etapám prác bude dodávateľ zvolávať kontrolné dni za účasti zástupcov správcu a KPÚ Bratislava. Účelom bude prezentácia dosiaľ realizovaných prác a ďalšieho zamýšľaného postupu. 
Dodávateľ zodpovedá za všetky vzniknuté škody (krádež, stratu, zničenie a za iné poškodenie predmetu), ktoré vznikli na diele alebo jeho časti, alebo na veciach a materiáloch potrebných na zhotovenie diela, počas doby dodávky, od protokolárneho prevzatia diela až po odovzdanie diela objednávateľovi. Ak dôjde k poškodeniu alebo znehodnoteniu predmetu, je zhotoviteľ povinný uhradiť škodu v rozsahu určenom a preukázanom objednávateľovi. Poškodený predmet ostáva majetkom objednávateľa. V prípade straty, zničenia alebo odcudzenia predmetu je zhotoviteľ povinný uhradiť vzniknutú škodu v plnej výške. 

Ťažiskové legislatívne, právne rámce
· Pamiatkový zákon a Vyhláška MK SR č. 253/2010 v znení vyhlášky č. 231/2014 Z. z.
· Zákon č. 200/1994 Z. z. o komore reštaurátorov a o výkone reštaurátorskej činnosti
· Všeobecne záväzného nariadenia hlavného mesta Slovenskej republiky Bratislavy č. 17/2012 z 13. decembra 2012
· Prevádzkový poriadok pohrebísk na území hlavného mesta Slovenskej republiky Bratislavy

 Termín dodania: najneskôr do 30. 11. 2026

Dôležité: Z dôvodu časovej tiesne navrhuje verejný obstarávateľ skrátené konanie na predkladanie ponúk. Každý uchádzač má právo skrátené konanie odmietnuť, cestou komunikácie v Josephine a bude mu vyhovené.

3.  Predpokladaná hodnota zákazky
      44 892,78 EUR bez DPH  (vrátanie nákladov a dopravy)

4.  Rozdelenie zákazky na časti:  nie

5.  Miesto a čas plnenia predmetu zákazky:  
     Miesto:   Mestské hradby, Staromestská ulica, Bratislava
     Čas:         do 30. 11. 2026


6.  Obhliadka:  
Obhliadka je povinná.  Konanie obhliadky  12.10. 2026 o  08.00. hod.

Kontaktná osoba:  Peter Galvánek
+421 903 599 821, peter.galvánek@marianum.sk

7.  Typ zmluvného vzťahu:  Objednávka s VOP a OPP

8.  Hlavné podmienky financovania :
Predmet zákazky bude financovaný z  vlastných zdrojov a zo zdrojov Hlavného mesta, platba na základe faktúry. Faktúra bude mať 30-dňovú lehotu splatnosti odo dňa jej doručenia. Platba bude realizovaná bezhotovostným platobným príkazom. Neposkytuje sa preddavok ani zálohová platba. Výsledná cena časti predmetu zákazky musí zahŕňať všetky náklady uchádzača spojené s poskytnutím požadovaného plnenia predmetu zákazky.

9.  Podmienky účasti uchádzačov:     
Boli preukázané v rámci DNS.


10.  Komunikácia a vysvetľovania:
Komunikácia medzi verejným obstarávateľom a záujemcami/uchádzačmi sa uskutočňuje v štátnom (slovenskom) jazyku výhradne prostredníctvom IS JOSEPHINE prevádzkovaného na elektronickej adrese: https://josephine.proebiz.com/sk/. Tento spôsob komunikácie sa týka  akejkoľvek komunikácie a podaní medzi verejným obstarávateľom a  záujemcami/uchádzačmi počas celého procesu verejného obstarávania. 
Každý hospodársky subjekt/záujemca má možnosť registrovať sa do systému JOSEPHINE. 

11.  Predkladanie ponúk:
Lehota:  16.10. 2026  do 10:00 hod.
Spôsob: prostredníctvom systému JOSEPHINE na adrese:
     https://josephine.proebiz.com/sk/tender/82815/summary


Ponuka  sa považuje za doručenú až momentom jej doručenia (nie odoslania) verejnému obstarávateľovi v systéme Josephine. Ponuka uchádzača predložená po uplynutí lehoty na predkladanie ponúk nebude zaradená do vyhodnocovania. 
Len tým dodávateľom, ktorí boli zaregistrovaní v DNS, je možné zasielať výzvu na predloženie ponuky a teda majú právo na predloženie ponuky. To znamená, že do DNS je možné zasielať žiadosť o zaradenie v priebehu celého jeho trvania, avšak výzvu ku konkrétnej jednotlivej zákazke môže takémuto dodávateľovi verejný obstarávateľ zaslať až po jeho zaradení.

12.  Obsah ponuky :
Ponuka musí obsahovať riadne vyplnené a podpísané:
a) Návrh na plnenie kritéria pre časť/ časti predmetu zákazky (podľa prílohy č.1) 
b) Doklady preukazujúce odbornú spôsobilosť, vzťah s prípadným subdodávateľom      a potvrdenie o poistení
Odporúčaný formát predkladaných dokladov je „PDF“, doklady sa predkladajú vo forme naskenovaných dokumentov.
c) Vyplnený dokument Osobitné podmienky plnenia (príloha č. 3.1.)

13.  Kritériá na vyhodnotenie ponúk:
Kritériom na vyhodnotenie ponúk je najnižšia celková cena v EUR bez DPH.
Celková  cena za predmet zákazky musí obsahovať  všetky náklady súvisiace s predmetom zákazky.  
V prípade rovnosti ponukových cien viacerých ponúk umiestnených na prvom mieste budú vyzvaní tí uchádzači, ktorí ponúkli najnižšiu cenu, aby v lehote nie kratšej ako jeden pracovný deň, upravili smerom nadol svoju cenu, prípadne potvrdili jej aktuálnu výšku. Úspešným sa stane uchádzač s najnižšou cenou po uplynutí danej lehoty. Uvedený postup môže verejný obstarávateľ opakovať.

14.  Ďalšie informácie:
a) SW Josephine zostaví poradie ponúk uchádzačov na základe vyhodnotenia návrhov na plnenie kritéria. Následne sa vyhodnotí ponuka uchádzača, ktorý sa umiestnil na prvom mieste v poradí, splnenie požiadaviek na predmet zákazky. Ak dôjde k vylúčeniu ponuky, vyhodnotí sa následne splnenie požiadaviek na predmet zákazky u ďalšieho uchádzača tak, aby uchádzač umiestnený na prvom mieste v novo zostavenom poradí spĺňal požiadavky na predmet zákazky.
b) Verejný obstarávateľ po vyhodnotení ponúk a po odoslaní všetkých oznámení o vylúčení uchádzača bezodkladne písomne oznámi všetkým dotknutým uchádzačom výsledok vyhodnotenia ponúk vrátane poradia uchádzačov a súčasne uverejní informáciu o výsledku vyhodnotenia ponúk a poradie uchádzačov v profile, a to v súlade s § 55 ZVO.
c) Verejný obstarávateľ si vyhradzuje právo neprijať žiadnu ponuku, O takomto postupe budú uchádzači informovaný
d) Uchádzačom v prípade neúspešnej ponuky nevzniká žiadny nárok na úhradu nákladov, ktoré im vznikli pri príprave a predkladaní ponúk.




Prílohy:
Príloha č. 1    -  Cenová ponuka
Príloha č. 2    -  Fotodokumentácia
Príloha č. 3    -  Vzor objednávky s VOP a OPP
Príloha č. 3.1.-  Osobitné podmienky plnenia

